DA Den Europæiske Unions Tidende C 323/26

Meddelelse fra Kommissionen om anvendelsesdatoen for protokollerne om oprindelsesregler for diagonal kumulation mellem Den Europæiske Union, Albanien, Bosnien og Hercegovina, Den Tidligere Jugoslaviske Republik Makedonien, Montenegro, Serbien (1) og Tyrkiet

2009/C 323/08

Med henblik på indførelse af diagonal oprindelseskumulation mellem Den Europæiske Union, Albanien, Bosnien og Hercegovina, Kroatien, Den Tidligere Jugoslaviske Republik Makedonien, Montenegro, Serbien og Tyrkiet underretter Den Europæiske Union og de berørte lande via Europa-Kommissionen hinanden om oprindelsesreglerne, som anvendes med de andre lande.

På grundlag af meddelelserne fra de berørte lande gives i vedlagte tabel en oversigt over protokollerne om oprindelsesregler for diagonal kumulation med fastsættelse af datoen, fra hvilken den pågældende kumulation gælder. Denne tabel erstatter den tidligere tabel (EUT C 154 af 7.7.2009, s. 5).

Interimsaftalen om handel og handelsanliggender mellem Det Europæiske Fællesskab og Republikken Serbien, som Serbien gennemførte ensidigt med virkning fra den 30. januar 2009, er gennemført af Den Europæiske Union med virkning fra den 8. december 2009. De erhvervsdrivende underrettes herved om, at meddelelsen om handel mellem Serbien og Den Europæiske Union, der blev offentliggjort den 7. april 2009 (2), ikke længere er relevant.

Der skal erindres om, at der kun kan anvendes kumulation, hvis det endelige fremstillingsland og det endelige bestemmelsesland har indgået frihandelsaftaler indeholdende identiske oprindelsesregler med alle de andre lande, der deltager i erhvervelsen af oprindelsesstatus, dvs. med alle de lande, hvor samtlige benyttede materialer har oprindelse. Materialer, der har oprindelse i et land, som ikke har indgået en aftale med det endelige fremstillingsland og det endelige bestemmelsesland, behandles som materialer uden oprindelsesstatus.

Der gøres endvidere opmærksom på, at materialer, der har oprindelse i Tyrkiet, og som er omfattet af toldunionen mellem EU og Tyrkiet, kan inkorporeres som materialer med oprindelse med henblik på diagonal kumulation mellem Den Europæiske Union og de deltagerlande i stabiliserings- og associeringsprocessen, med hvilke der er indgået en oprindelsesprotokol.

ISO-alpha-2-koderne for de enkelte lande i tabellen er som følger:

— Albanien AL — Bosnien og Hercegovina BA — Kroatien HR — Den Tidligere Jugoslaviske Republik Makedonien MK (3) — Montenegro ME — Serbien RS — Tyrkiet TR

Anvendelsesdato for protokollerne om oprindelsesregler for diagonal kumulation mellem Den Europæiske Union, Albanien, Bosnien og Hercegovina, Den Tidligere Jugoslaviske Republik Makedonien, Montenegro, Serbien og Tyrkiet

EU AL BA HR MK ME RS TR EU 1.1.2007 1.7.2008 1.1.2007 1.1.2008 8.12.2009 (4) AL 1.1.2007 22.11.2007 22.8.2007 26.7.2007 26.7.2007 24.10.2007 BA 1.7.2008 22.11.2007 22.11.2007 22.11.2007 22.11.2007 22.11.2007 HR 22.8.2007 22.11.2007 22.8.2007 22.8.2007 24.10.2007 MK 1.1.2007 26.7.2007 22.11.2007 22.8.2007 26.7.2007 24.10.2007 1.7.2009 ME 1.1.2008 26.7.2007 22.11.2007 22.8.2007 26.7.2007 24.10.2007 RS 8.12.2009 24.10.2007 22.11.2007 24.10.2007 24.10.2007 24.10.2007 TR (4) 1.7.2009

(1) Albanien, Bosnien og Hercegovina, Kroatien, Den Tidligere Jugoslaviske Republik Makedonien, Montenegro og Serbien er de lande, der deltager i stabiliserings- og associeringsprocessen.

(2) EUT C 83 af 7.4.2009, s. 28.

(3) ISO-kode 3166. Foreløbig kode, som på ingen måde foregriber den endelige nomenklatur for dette land, der vil blive fastsat efter afslutningen af de igangværende forhandlinger under FN's ledelse.

(4) For varer omfattet af toldunionen mellem EU og Tyrkiet er anvendelsesdatoen den 27. juli 2006.